— На нас выходзілі экстрасэнсы, і мы спрабавалі супрацоўнічаць, аднак пакуль ім не ўдавалася нам дапамагчы. Але магу сказаць, што ў многіх нашых хлопцаў, асабліва ў тых, хто доўга працуе, інтуіцыя часта спрацоўвае дзіўна. Хоць, магчыма, гэта прафесіяналізм найвышэйшага ўзроўню. Часам нават пры першай размове са сваякамі аўтаматычна пачынае вымалёўвацца карціна магчымага развіцця падзей або з’яўляецца дакладнае разуменне таго, якім будзе вынік справы. Гэта проста ўнутранае адчуванне, яно нічым не падмацаванае, ты проста ведаеш і ўсё. Але нягледзячы ні на якія здагадкі, мы працягваем шукаць да канца. Заўсёды хочацца спадзявацца на лепшае.